

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 23.aprīlī Nr.170

(protokols Nr.5, 43.p.)

**Par valsts aizdevumu**

Priekuļu novada pašvaldības dome izskata jautājumu par nepieciešamību aizņēmumam no valsts 2015. – 2021.gada Investīciju plānā un pašvaldības 2020.gada budžeta trīs gadu investīciju plānā apstiprinātai prioritātei “Pašvaldību transporta infrastruktūras sakārtošana”.

Izvērtējot domes rīcībā esošo informāciju, konstatēts, ka saskaņā ar Ministru kabineta 2021. gada 11. Februāra noteikumiem Nr. 104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršana”, 3.1.2. punktu, kas nosaka, ka investīciju projektu īstenošana paredzēta attiecīgās pašvaldības attīstības programmas investīciju plānā un atbilst šādam mērķim: pašvaldības transporta infrastruktūras (ielas, ceļi, veloceliņi, stāvlaukumi, gājēju ietves, viedie risinājumi satiksmes drošībai un organizēšanai, kā arī inženierkomunikācijas un stāvlaukumi, ja tie saistīti ar attiecīgajā investīciju projektā iekļauto ielu vai ceļu u.c. transporta infrastruktūra) attīstībai, ja investīciju projektā plānoto būvdarbu valsts aizdevuma izmaksas par transporta infrastruktūras 1 km nepārsniedz 1 000 000 *euro.*

Saskaņā ar Ministru kabineta 2021. gada 11. februāra noteikumu Nr. 104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršana” 3.2.punktu Priekuļu novada pašvaldībai, kura administratīvi teritoriālās reformas ietvaros tiks apvienota Cēsu novadā, aizdevuma saņemšanai jāsaņem novadu veidojošo pašvaldību finanšu komisijas saskaņojums.

Plānotais investīciju projekts iekļauts Priekuļu novada attīstības programmas 2015.-2021.gadam aktualizētā investīciju plānā, Rīcībā - R 1.35.

Pamatojoties uz Ministru kabineta 2021. gada 11. februāra noteikumu Nr. 104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršana”, likuma “Par pašvaldībām” 15. panta pirmās daļas 2. punktu un 21. panta pirmās daļas 27.punktu un minētā likuma panta otro daļu, 2021.gada 19. aprīļa Finanšu komitejas (protokols Nr.5) lēmumu, elektroniski balsojot tiešsaistē, PAR –11 (Elīna Stapulone, Dace Kalniņa, Aivars Tīdemanis, Jānis Mičulis, Aivars Kalnietis, Māris Baltiņš, Normunds Kažoks, Sarmīte Orehova, Juris Sukaruks, Elīna Krieviņa, Ināra Roce), PRET –nav, ATTURAS –nav, Priekuļu novada dome **nolemj**

1. Lūgt vidēja termiņa valsts budžeta aizdevumu Valsts kasē: EUR 174 228,00 apmērā pašvaldības transporta infrastruktūras attīstībai – ielu seguma atjaunošanai ar virsmas apstrādes metodi 17 ielu posmos:
   1. Jāņulejas iela, Jāņmuižā;
   2. Lazdu iela, Jāņmuižā;
   3. Lakstīgalu iela, Jāņmuižā;
   4. Ed.Veidenbauma iela, Liepā;
   5. Jāņa Maizīša iela, Liepā;
   6. Maija iela , Liepā;
   7. Skolas ceļš, Mārsnēnos;
   8. Laimas iela, Priekuļos;
   9. Mežpils iela, Priekuļos;
   10. Meža iela, Priekuļos;
   11. Ceļš A1 Kapi - Veselava, Veselavā;
   12. Vālodzes iela, Veselavā;
   13. Liepu iela, Dukuros;
   14. Pīlādžu iela, Dukuros;
   15. PII “Saulīte” piebraucamais ceļš, Liepā;
   16. Celtnieku iela, Mārsnēnos;
   17. Parka iela, Priekuļos.
2. Darbu izpildes līgumsaistību dzēšanai aizņēmumu pilnā apmērā saņemt 2021. gadā, pamatsummas atmaksu sākt 2022. gada I ceturksnī un aizņēmumu atmaksāt 2024. gadā.
3. Aizņēmumu garantēt ar pašvaldības pamatbudžetu.
4. Atbilstoši Administratīvo teritoriju un apdzīvoto vietu likumā noteiktajam lūgt Cēsu novada pašvaldību veidojošo pašvaldību finanšu komisijas saskaņojumu valsts budžeta aizņēmuma saņemšanai investīciju projektu īstenošanai.
5. Pēc saskaņojuma saņemšanas, atbilstoši Ministru kabineta 2021. gada 11. februāra noteikumiem Nr. 104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 4. punktam sagatavot un iesniegt investīciju projektu izvērtēšanai Vides aizsardzības un reģionālās attīstības ministrijā.
6. Atbildīgā par lēmuma izpildi Finanšu un grāmatvedības nodaļas vadītāja Ieva Butāne.
7. Kontroli par lēmuma izpildi veikt izpilddirektoram Fjodoram Puņeiko.

Domes priekšsēdētāja (paraksts) Elīna Stapulone

.